 Liviu Dragnea, primul mesaj după eliberare: PSD a devenit un partid de operetă, condus de oameni lași. Mă consider deținut politic.
Liviu Dragnea a făcut declarații după eliberarea din închisoare. Fostul lider PSD a fost condamnat definitiv la 3 ani şi 6 luni de închisoare, dar a stat în penitenciar doi ani și două luni, fiind îndeplinită fracția de două treimi din pedeapsă. Citește și Prima reacție a lui Marcel Ciolacu după eliberarea lui Liviu Dragnea din închisoare.
Liviu Dragnea a întrebat unde este Irina Tănase când a ieșit pe poartea închisorii, apoi a vorbit cu jurnaliștii prezenți la fața locului. În acest timp, câteva zeci de oameni îi scandau numele fostului președinte PSD.Declarațiile făcute de Liviu Dragnea după eliberarea din Penitenciarul Rahova:"A fost o perioadă de doi ani și două luni de chin și suferință, abuzuri și umilință.Cea mai mare parte a populației a înțeles astăzi de ce a trebuit să ajung aici. Eu când am plecat, România era o țară prosperă, cu venituri mari, o țară în care era speranța, exista viitor.Astăzi este o dictatură feroce, este afectată serios libertatea de exprimare, este amanetat viitorul României cu astfel de datorii.Eu mă consider deținut politic, pentru că am intrat nevinovat. Mi s-a cerut insistent, în ultimele luni, la instanță, când se judeca eliberarea, să-mi recunosc vinovăția, ceea ce eu n-am acceptat, pentru că se dorea să se valideze acest dosar.Din păcate nu există opoziție, PSD a devenit un partid de operetă, condus de oameni lași.Cred că judecătorii din Giurgiu au avut curaj.Voi munci la firma fiului meu. În politică voi intra dacă o să găsesc răspuns la două întrebări: dacă mai am cu cine și dacă mai am pentru cine.Praf, (PSD, n.red.) un partid fără personalitate.Da, am slăbit.Faptele sunt inexistente.Dosarul ăla e o rușine (întrebat dacă se mai întoarce la închisoare).DNA-ul să-i ancheteze pe cei care jefuiesc țara, asta trebuie să facă DNA-ul.Copiii și Irina (i-au lipsit, n.red.)Nu știu dacă voi înființa un partid. PSD? Nu mai e partid. Este în buzunarele SRI-ului. Li se dă voie doar să vorbească la meteo.Vreau să le mulțumesc zecilor de mii de români care mi-au trimis scrisori și care au pus mesaje pe contul de Facebook al lui Codrin. Toate scrisorile sunt scanate și cu acordul lor o să le public."Liviu Dragnea, declarații după ce a ajuns acasăLiviu Dragnea a făcut declarații și după ce a ajuns acasă la iubita lui, Irina Tănase."Urmează în primul rând niște investigații de sănătate", a spus el, întrebat dacă urmează o nuntă sau un copil."Cred că e nevoie de o reparație capitală, pentru că dreptul meu la sănătate a fost călcat în picioare și nu numai al meu, ci drepturile tuturor celor care trăiesc în penitenciar", a mai spus el.